Comac C919

Comac C919 – siaurafiuzeliažis, dviejų variklių „Comac“ komercinis reaktyvinis lėktuvas. Lėktuvo kūrimo programa pradėta 2008 m., o 2015 m. buvo pagamintas pirmasis C919 orlaivis. 2017 m. gegužės 5 d. C919 atliko pirmąjį bandomąjį skrydį. Šie lėktuvai skirti konkuruoti su „Boeing 737 MAX“ ir „Airbus A320neo“ orlaiviais.

Planuojama, kad 2021 m. pirmieji lėktuvai bus perduoti užsakovams.

Lėktuvas talpins nuo 156 iki 168 keleivių, galės nuskristi iki 5555 km.

2018 m. kompanija turėjo virš 300 užsakymų ir apie 700 įsipareigojimų naudoti „Comac C919“ orlaivius. Dauguma užsakovų yra iš Kinijos rinkos.

2019 m. liepą savo pirmąjį skrydį atliko ketvirtas pagamintas modelis. Dar du orlaiviai turėtų pradėti bandomąją stadiją iki 2019 m. pabaigos.

Duomenys

Šaltiniai

Nuorodos
Oficialus tinklapis

Oro laineriai
Monoplanai
Žemasparniai
Siaurafiuzeliažiai lėktuvai